**ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „МНОГОФУНКЦИОНАЛНА СПОРТНА ЗАЛА“, ПРИЕТ С РЕШЕНИЕ №320 ОТ 27.08.2015Г. НА ОБЩИНСКИ СЪВЕТ ПЛОВДИВ, ИЗМЕНЕН И ДОПЪЛНЕН С РОС №257 ОТ 02.06.2016Г., РОС №300 ОТ 14.09.2017Г. И РОС №244 ОТ 19.06.2018Г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

 ***Проект***

 Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „МНОГОФУНКЦИОНАЛНА СПОРТНА ЗАЛА”.**

**Причините, които налагат приемането на Правилника за изменение и допълнение на Правилник за устройството и дейността на ОП „Многофункционална спортна зала“:**

С писмо изх. №РД-19/35 от 18.04.2019г. и вх. №19 ОПР 364/18.04.2019г. на Община Пловдив на директора на ОП „Многофункционална спортна зала“, гр. Пловдив г-жа Галина Китена са предложени изменения в Приложение №1 „Организационна структура на персонала на ОП „Многофункционална спортна зала“ към Правилника за устройството и дейността на предприятието.

Предлаганите изменения в Приложение №1 „Организационна структура на ОП „Многофункционална спортна зала“ – неразделна част от Правилника, се налагат във връзка с направени препоръки след извършен одит от Звено „Вътрешен одит“ и са съгласувани с отдел УЧР при Община Пловдив и на основание разпоредбите на чл.3, ал.9 и ал. 11 от Раздел ІІ, § 2 от Раздел VІІ от Наредбата за създаване, управление и дейността на общинските предприятия по гл.VІ от ЗОС. В тази връзка директорът на предприятието счита за целесъобразно да актуализира структурата на персонала на предприятието, без да се променя числения състав, като отдел „Поддръжка и ремонт“ да се преименува в отдел „Поддръжка“, а останалите наименования на отдели „Маркетинг и реклами“ и „Административен“ остават без промяна.

С оглед на гореизложеното възниква необходимост да се извърши промяна в Правилника за устройството и дейността на ОП „Многофункционална спортна зала“.

При изработването на проекта на Правилник за изменение и допълнение на Правилник за устройството и дейността на ОП „Многофункционална спортна зала“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – необходимо е приемането на Правилник за изменение и допълнение на Правилник за устройството и дейността на ОП „Многофункционална спортна зала“ с оглед актуализиране на Приложение №1 към Правилника.

**Принципът на обоснованост** – промяната в текстовете на Правилник за устройството и дейността на ОП „Многофункционална спортна зала“ се обосновава с разпоредбите на чл.3, ал.9 и ал. 11 от Раздел ІІ, § 2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в описа на предоставеното за управление имущество при наличие на обективни обстоятелства, какъвто е настоящият случай.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Многофункционална спортна зала“ са в съответствие с нормативните актове от по-висока степен.

При изработване на проекта на Правилника за изменение и допълнение на Правилник за устройството и дейността на ОП „Многофункционална спортна зала“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в структурата на персонала, без да се променя числения състав на предприятието.

**Цел на изменението и допълнението на Правилник за изменение и допълнение на Правилника за устройството и дейността на ОП „Многофункционална спортна зала“.**

Целта на приемането на настоящите промени е да се внесат промени в Приложение №1 „Организационна структура на персонала“ към Правилник за устройството и дейността на ОП „Многофункционална спортна зала“, във връзка с направени препоръки от звено „Вътрешен одит“, без да се променя щатната численост на персонала.

**Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Многофункционална спортна зала“.

**Очаквани резултати**

Очакваните резултати са подобряване на организационната структура на предприятието на ОП „Многофункционална спортна зала“.

**Анализ за съответствие с правото на Европейския съюз**

*Предлаганото приемане на Правилник за изменение и допълнение на Правилника за устройството и дейността на ОП „Многофункционална спортна зала“ е в съответствие с нормативните актове от по-висока степен, както и с това на европейското законодателство.*

Приемането на Правилник за изменение и допълнение на Правилника за устройството и дейността на ОП „Многофункционална спортна зала“е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закон за нормативните актове и други приложими законови разпоредби, *поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.*

В изпълнение на изискванията на Закона на нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив **на 24.04.2019г.**

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Многофункционална спортна зала“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Многофункционална спортна зала“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

**Правни основания:** чл. 21, ал. 1, т.6, т. 23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.11.2018г. на Общински съвет Пловдив, във връзка с чл.25, ал.1 от Правилник за устройството и дейността на ОП „Многофункционална спортна зала“.

**ПРОЕКТ ЗА РЕШЕНИЕ:**

**1.** Приема Правилник за изменение и допълнение на Правилник за устройството и дейността на ОП „Многофункционална спортна зала“, приет с Решение №320 от 27.08.2015г. на Общински съвет Пловдив, изменен и допълнен с РОС №257 от 02.06.2016г., РОС №300 от 14.09.2017г. и РОС №244 от 19.06.2018г., както следва:

**§ 1.** Отменя Приложение №1към действащия Правилник за устройството и дейността на ОП „Многофункционална спортна зала” и приема ново **Приложение №1 -** “Организационна структура на персонала на ОП „Многофункционална спортна зала“*,* което става неразделна част от същия.

**Приложения:**

1. Ново **Приложение №1 -** “Организационна структура на персонала на ОП „Многофункционална спортна зала“ към Правилника за устройството и дейността на предприятието, неразделна част от Правилника и от настоящото решение.
2. Предварителна оценка на въздействието.